b'\n_START_ARTICLE_\nBarbro Gardberg\n_START_PARAGRAPH_\nBarbro Johnsdotter Gardberg (syntyi 6. joulukuuta 1924 Helsingiss\xc3\xa4 ja kuoli 26. maaliskuuta 2011 Meltolassa) oli suomalainen tekstiilitaiteilija._NEWLINE_Gardbergin mittavan tekstiilituotannon merkitt\xc3\xa4vin osa on transparangit (kuultokudos). H\xc3\xa4nen kirkkotekstiilej\xc3\xa4 voi l\xc3\xb6yt\xc3\xa4\xc3\xa4 useassa kirkossa ja kappelissa, m.m. Turun tuomiokirkossa, Tenholan kirkossa, Bromarvin kirkossa ja Pyh\xc3\xa4n Katarinan kirkossa Karjaalla._NEWLINE_Gardberg toimi my\xc3\xb6s opettajana ja piti pirtanauhakursseja sek\xc3\xa4 Suomessa ett\xc3\xa4 ulkomailla, mm. Islannissa, Norjassa, Ruotsissa ja Virossa. H\xc3\xa4n tutki historiallisia pirtanauhoja, kudonnaisia, symboleja ja ornamentiikkaa ja teki uraauurtavaa tutkimusta entisajan tekstiileist\xc3\xa4 Pohjoismaissa ja Baltiassa. H\xc3\xa4n piti n\xc3\xa4yttelyit\xc3\xa4 niin Suomessa kuin ulkomailla. H\xc3\xa4nen tekstiilej\xc3\xa4\xc3\xa4n on my\xc3\xb6s mm. Tallinnan Ruotsalaisessa kirkossa ja Viron Nuck\xc3\xb6n kirkossa sek\xc3\xa4 Islannissa. H\xc3\xa4nelle my\xc3\xb6nnettiin Karjaan kulttuuripalkinto vuonna 1992.'